
                                     М А Ъ Л У М О Т Н О М А
Ўтган 2023 йилнинг январь-март ойларида банкда мурожаатлар билан ишларни ташкил этишда 2017 йил 11 сентябрдаги 445-сонли Қонуни ҳамда Вазирлар Маҳкамасининг 2018 йил 7 майдаги 341-сонли қарори талаблари асосида ташкил этиб борилди. 
Хусусан, биргина жорий йилнинг март ойида аҳоли ва тадбиркорлик субъектлари билан жойларда графикка асосан жами 34 та сайёр қабуллар ташкил этилиб, банк хизматлари ва кредит турлари тўғрисида атрофлича маълумот берилди.
Мазкур сайёр қабулларда жами 238 нафар аҳоли ва тадбиркорлардан мурожаатлар келиб тушган.
Ушбу мурожаатларнинг 205 таси ижобий ҳал қилинган (183 нафар мурожаатчига 4,5 млрд. сўм миқдорида кредит ажратилди) ҳамда 33 тасига ҳуқуқий тушунтиришлар берилган. 
Банк бош офисига жорий йилнинг январь-март ойиларда 1 108 та мурожаат келиб тушган бўлиб, ўтган йилнинг шу даврига нисбатан ушбу кўрсаткич 36 фоизга камайган.
Шунингдек, жорий йилнинг март ойида 408 та мурожаат келиб тушган бўлиб, ўтган йилнинг шу даврига нисбатан ушбу кўрсаткич 93 тага ёки
19 фоизга камайган.
Банкка келаётган мурожаатлар сабаблари ва юзага келиш омиллари доимий равишда таҳлил қилиниб, тизимли муаммоларни бартараф этиш чоралари кўриб борилди.
Хусусан, биргина март ойи таҳлилига кўра, салбий кредит тарихига эгалиги, ҳоким ёрдамчисидан тавсиянома олмаганлиги ва далолатнома расмийлаштирилмаганлиги ёки номида кредит борлиги, гаров мулки етишмаслиги, қарз олувчи ва кафилнинг тўловга лаёқатсизлиги учун кредит ажратилиши рад этилганидан, кредит тўловлари тўлиқ амалга оширилмаган ҳолда гаров таъминотини чиқариб бериш ёки ўзгартиришни сўраб 105 та мурожаат келиб тушган.
Шунингдек, аномал совуқ таъсир қилгани, соғлиги ёмонлашганлиги, оилавий шароити оғирлиги каби важлар туфайли имконияти етарли эмаслиги ҳамда тўлов қобилиятини йўқотганлиги учун кредитларни қайтара олмаслигини, муддатларни узайтиришни сўраб қилинган мурожаатлар сони
55 тани ташкил қилди.
Банк картаси билан боғлиқ масалалар - банк картасини олиш, блокка қўйиш, блокдан чиқаришни сўраб ҳамда банк кредити бўйича қарздорликларини сўндириш учун кафил, қарздор банк картасидан маблағ ечилганлигидан норози бўлиб қилинган мурожаатлар сони 37 тани ташкил қилди.
Банк кредитидан фойдаланиш тартибларидан етарлича маълумотга эга бўлмаганлиги ёки маълумот ололмаганлиги важлари билан 62 та мурожаат келиб тушган.
Шунингдек, бевосита банк ходимлари хатти-ҳаракати билан боғлиқ масалалар - сифатсиз хизмат кўрсатиш, қўпол муносабатда бўлиш, фуқаронинг хабарисиз унинг номига кредит расмийлаштириш ва ўзлаштириш ёки фуқаронинг хабарисиз кафил қилинганидан норози бўлиб қилинган мурожаатлар сони 49 та ташкил қилди.
Шу билан бирга, 2023 йилнинг январь-март ойларида камчиликларга йўл қўйган 15 нафар ҳудудий филиал раҳбарларига ва тегишли масъул ходимларига нисбатан интизомий жазо чоралари қўлланилган.

